b"\n_START_ARTICLE_\nQueens Park Rangers F.C.\n_START_PARAGRAPH_\nQueens Park Rangers Football Club, poznan tudi pod imeni Rangers in QPR je angle\xc5\xa1ki nogometni klub iz londonske \xc4\x8detrti Shepherd's Bush. Ustanovljen je bil leta 1882 in trenutno igra v 2. angle\xc5\xa1ki nogometni ligi._NEWLINE_Uradno je klub pod tem imenom nastal leta 1886, ko sta se zdru\xc5\xbeila kluba Christchurch Rangers (ustanovljen 1882) in St. Jude's (ustanovljen 1884). To ime pa si je nadel zato, ker je ve\xc4\x8dina nogometa\xc5\xa1ev prihajala iz istoimenske \xc4\x8detrti na severozahodu Londona. Prvi vidnej\xc5\xa1i uspeh kluba je nastal v sezoni 1966/67, ko je v kon\xc4\x8dnici tekme premagal West Bromwich Albion na slovitem Wembleyu in si tako priigral liga\xc5\xa1ki pokal. S tem si je naslednje leto tudi zagotovil mesto v Premier ligi, a nato po koncu sezone iz nje izpadel. Druga vidnej\xc5\xa1a uspeha kluba pa sta osvojitev naziva podprvaka Premier lige v sezoni 1975/76 in osvojitev naziva podprvaka FA pokala v sezoni 1981/82, ko je v skupnem se\xc5\xa1tevku finalnega obra\xc4\x8duna klonil proti Tottenhamu (1-1, 0-1). Queens Park Rangers pa je \xc5\xa1e dvakratni prvak (1982/1983, 2010/2011), enkratni podprvak (1972/1973) ter play-off zmagovalec (2013/2014) 2. lige, enkratni prvak (1947/1948) in dvakratni podprvak (1946/1947, 2003/2004) 3. lige, podprvak liga\xc5\xa1kega pokala (1985/1986) in dvakratni podprvak FA Charity Shield tekmovanja (1908/1909, 1912/1913)._NEWLINE_Doma\xc4\x8di stadion kluba je Loftus Road, ki sprejme 18.439 gledalcev. Barvi dresov sta bela in modra. Vzdevka kluba sta The Hoops in The Rs\n_START_SECTION_\nRivalstvo\n_START_PARAGRAPH_\nRivali kluba so Watford, Luton in Cardiff."